Христо Ботев
Съновник
откъс

Част 0 от „Вестник „Будилник““

chitanka.info

Сънуваш ли „Турция“ — ще те хване диария (сюрмек); сънуваш ли редакторът й — пази се от куче.

Сънуваш ли „Право“ — ще ти налагат главата с триеница; сънуваш ли редакторът му — ще заплюеш някого.

Сънуваш ли „Народност“ — ще мътиш яйца; сънуваш лил редакторът й — ще те кандърдисват чифутите да им станеш хахамин[1].

Сънуваш ли „Тъпана“ — ще въдиш въшки; сънуваш ли редакторът му — умивай си саханите[2].

Сънуваш ли „Д[унавска] Зора“ — ще ре близне някой; сънуваш ли редакторът й — ще си обръснеш главата.

Сънуваш ли „Хитър Петър“ — от хитрини бос ще ходиш; сънуваш ли редакторът му — него ще и да видиш.

Сънуваш ли „Отечество“ — пази се от болест — хвръква ти имотът; сънуваш ли редакторът му — ще калаисваш котли.

Сънуваш ли „Македония“ — ще ядеш петел; сънуваш ли редакторът й — от яд ще се напиеш.

Сънуваш ли „Свобода“ или „Независимост“ — пази се от вода, че висяваш на въже; сънуваш ли редакторът им — ще се потиш и сред зима.

— О, боже! Злини само вида!

— Спи, глупец! Със звънец при теб ида!

[1] Равин. ↑

[2] Медни съдове, чинии. ↑

Издание:

Вестник „Будилник“, г. I, брой 2 от 10 май 1873 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.